text: SKAT jagter biler med udenlandske nummerplader
  03 september 2010 kl. 12.02
  SKAT har i et år fortalt om reglerne. Nu jagter de synderne.
  En person med bopæl i Danmark må ikke køre i en bil på udenlandske nummerplader. 
  Bilen skal registreres på danske nummerplader - men det er dyrt, for der skal indbetales registreringsafgift til SKAT.
  For nogle er det fristende at lade være, fordi de danske registreringsafgifter er nogle af de højeste i verden.
  Men der er ingen undskyldning for ikke at kende reglerne.
  SKAT har nemlig det seneste år sat foldere i vinduesviskeren på udenlandske biler, som var parkeret i boligområder, på p-pladser eller ved arbejdspladser - eller SKAT har skrevet til bilens ejer.
   
   
  Nu er jagten gået ind, og SKAT har foreløbigt har kontrolleret ca. 500 biler og opkrævet mere end 12 millioner i registreringsafgift. 
  Derfor har SKAT besluttet at fortsætte indsatsen.
  